
Kvízkérdések téma szerinti kategorizálása és nehézségének becslése

Kulcsszavak: természetes nyelv-feldolgozás; osztályozás; naiv Bayes; jellemző-kiválasztás;
Minden jó kvízjáték alapjai a kérdések: játékosok, akkor tudnak kiegyenlített játékot játszani, ha a számukra megfelelő nehézséggel és témával rendelkező kvízkérdésekre kell válaszoljanak. Szükséges tehát a játék során felhasznált kérdéseket jellemezni, hogy egy adott játék ne legyen sem túl könnyű, sem túl nehéz, illetve, hogy adott esetben a szintnek megfelelő nehézségű kérdést lehessen feltenni, és a játékos is tisztában legyen a témakörrel és nehézséggel.
A jelen projekt célja, hogy a kvízkérdéseket, természetesen válaszaikkal együtt, témakörük és nehézségük szerint csoportosítsuk. A kérdéseket témakörük szerint 7 (biológia, művészet, földrajz, történelem, tudományok és technológia, szórakozás, sport), nehézségük szerint pedig 3 (könnyű, közepes, nehéz) kategóriára osztva vizsgáltuk.

Az automatizált természetes nyelv-feldolgozás során a kérdések szövegéből és válaszából kinyert, majd megszűrt információk alapján több modellel is kísérleteztünk. A kvízkérdések rövid természetéből adódóan, szükséges volt a kérdések szövegét kibővíteni. A kibővített szövegekre az előző kísérletek alapján legjobbnak bizonyuló tanulási modelleket teszteltük.

A projekt részeként el fog készülni egy Honfoglaló szerű kvízjáték, mely segítségével több és relevánsabb adatot tudunk gyűjteni a kérdések tulajdonságairól. Ez számos új teszt elvégzését teszi a lehetővé, főleg a nehézségbecslést illetően.



